
Dadansoddwch yn feirniadol weithredu’r cwricwla blynyddoedd cynnar seiliedig ar chwarae gan gyfeirio at dystiolaeth ymchwil werthusol ac adroddiadau.

Yn ôl Siencyn (2008, p.9), Yn 2003, wnaeth Gweinidog Addysg a Dysgu Gydol Oes Llywodraeth Cynulliad Cymru ‘cyhoeddi ei chynigion am maes addysg y Blynyddoedd Cynnar, sef Cwricwla yn seiliedig ar chwarae fel cyfrwng i hyrwyddo dysgu plant hyd at 7 oed, y Cyfnod Sylfaen’. Erbyn 2010, cafodd cwricwlwm y Cyfnod Sylfaen ei gyhoeddi ar draws ysgolion yng Nghymru, (Llywodraeth Cymru, 2015) efo’r athroniaeth fod yna ‘lle canolig i chwarae yn nysgu plant ifainc’, (Siencyn, 2010, p.9). Nodwyd (Waters, 2016), fod y datblygiadau enfawr yma i cwricwlwm addysg y Blynyddoedd Cynnar yng Nghymru yn arwydd o’r symudiad i ffwrdd o bolisi addysg llywodraeth canolig y DU, tuag at darparu un cyfnod o addysg sy’n rhychwantu rhwng 3-7 mlwydd oed lle mae chwarae a dysgu drwy brofiad yn flaenoriaethau pedagogaidd. Cytunwyd (Taylor  et al., 2016) efo’r ddatganiad yma, yn nodi ‘It marks a radical departure from the more formal, competency-based approach associated with the previous Key Stage 1 National Curriculum, it advocates a developmental, experiential, play based approach to teaching and learning’. Serch fod datblygiadau a syniadau y Cwricwlwm Cyfnod Sylfaen yn weddol newydd yng Nghymru, nid yw’r damcaniaeth fod chwarae yn rhan allweddol o ddatblygiad plant. Yn yr 1600’au, wnaeth John Comenius argymell profiadau synhwyraidd yn hytrach na addysg fwy ffurfiol. Roedd ganddo delfrydau uchel a soniodd am addysgu trwy chwarae, ac mae ei waith yn parhau i fod yn gonglfeini ar gyfer damcaniaethau addysg heddiw. (Pound, 2006, p.4). Credai Froebel (1837) taw chwarae oedd y ‘fath uchaf o weithgaredd y mae bodau dynol yn ymgysylltu ag’. ‘Mae chwarae yn bwysig iawn i blant ifanc, trwy chwarae mae’r plentyn yn ychwanegu at ei wybodaeth o’r Byd’ (Isaacs,  1935, dyfynnwyd o Pound, 2006, p.33). Mae (Lindon,  2001, p.73) yn diffinio chwarae fel ‘ystod o weithgareddau, â gyflawnir er eu diddordeb eu hunain, eu mwynhad neu’r boddhad sy’n deillio o hynny’, pwysleisiwyd, mae rhaid iddynt deimlo ‘gymhelliant a rheolaeth dros eu chwarae’. Mae erthygl gan (Waters,  2016) yn sôn am yr ‘effaith niweidiol all dull rhy ffurfiol o addysg blynyddoedd cynnar cael ar blant o dan 6 oed’. Dywedwyd taw rôl ganolog yr ymarferydd yn y Cyfnod Sylfaen yw i fod yn ‘hwylusydd dysgu’, lle mae dysgu’n cael ei ystyried yn ‘gontinwwm a chynlluniwyd y cwricwlwm i ddiwallu  anghenion y plentyn unigol a hwyluso cynnydd’. Cefnogwyd (Bruce, 2001) y ddatganiad yma gan nodi, “children need people who help them play, places to play and materials for play props’. Yn ôl (Curriculum Guidance for Foundation Stage, 2000, dyfynnwyd yn Pound, 2006), “children do not make a distinction between ‘play’ and ‘work’ and neither should practitioners’. Fodd bynnag, mae wedi cael ei nodi, serch fod ymarferwyr yn ymwybodol fod plant yn dysgu trwy chwarae, mae nhw’n ddal i tanseilio chwarae (Pound, 2006, p.73). Yn ogystal, mae wedi cael ei nodi nad yw lawer o ymarferwyr yn deall sut i gefnogi ei ddatblygiad yn effeithiol ac ymestyn dysgu y plant trwy chwarae. Nid yw eraill yn teimlo eu fod yn gallu mynegi'r dadleuon sy'n cefnogi chwarae fel cyfrwng pwysig ar gyfer dysgu, neu nad ydynt yn teimlo'n hyderus ynghylch cynllunio ar gyfer chwarae mewn ffyrdd a fydd yn cwrdd â gofynion penaethiaid ac arolygwyr (Pound, 2006, p.73).
Mae’r Cyfnod Sylfaen wedi’i ddylanwadu’n gryf gan addysg Blynyddoedd Cynnar ar draws y Byd, o ysgolion goedwig Sgandinafia, delfrydau Te Whãriki yn Seland Newydd ynghyd â syniadau ysgolion Reggio Emilia yng ngogledd yr Eidal. ‘Mae’r Cyfnod Sylfaen wedi ei danategu gan  ddamcaniaeth adeiladol ar gyfer dysgu ac yn pwysleisio ar syniadau cymdeithasol-diwylliannol o rymuso a chwarae yn addysg plant. O ganlyniad, mae’n cefnogi dull ddysgu datblygiadol, arbrofol, wedi’i seilio ar chwarae’ (Taylor,  et al., 2016, p.3). Fodd bynnag, ddatgelir erthygl gan (Taylor,  et al., 2016), ‘The Foundation Phase deviates from these international comparisons and their associated theories of learning in at least three key ways’. 
Yn gyntaf, serch annog arfer sy’n cefnogi datblygiad briodol, mae yna gofyniad cryf o hyd i blant ddatblygu sgiliau neu cyrraedd canlyniadau allweddol yn enwedig o fewn ei llythrennedd a’i rhifedd, erbyn oedran penodol â fydd wedyn yn cael ei brofi efo prawf ar diwedd y Cyfnod Sylfaen. Yn ôl gwerthusiad gan (Llywodraeth Cymru, 2014), ddatgelodd arsylwadau astudiaeth achos fod arfer Cyfnod Sylfaen yn amrywio’n sylweddol ar draws dosbarthiadau, ysgolion a meysydd dysgu. Nodwyd, ‘yr hynaf y flwyddyn dosbarth, y lleiaf aml y gwelwyd addysgeg Cyfnod Sylfaen eraill, megis gweithgareddau corfforol, dysgu awyr agored a dewis plentyn’. Yn unol efo’r gostwng o fewn y weithrediad o lawer o addysgeg Cyfnod Sylfaen, gwelsant cynnydd ddramatig yn y defnydd o addysg traddodiadol, ‘desk-based, whole class teaching and focused adult initiated provision’ (Llywodraeth Cymru, 2014). Yn ymateb i hyn, dywedodd llawer o ysgolion ‘fod ei ymateb tuag at y Cyfnod Sylfaen yn esblygu, ac trwy ailgyflwyno sesiynau llythrennedd a rhifedd ffurfiol yn y bore, maent yn ceisio sicrhau fod plant yn gallu perfformio’n dda yn y profion darllen a rhifedd ar diwedd flwyddyn 2’ (Llywodraeth Cymru, 2014). Yn ôl y werthusiad yma gan y Llywodraeth Cymru, mae trafodaethau gydag ymarferwyr yn awgrymu fod rhai athrawon yn ‘ofni gadael fynd o addysg traddodiadol a ffurfiol o ganlyniad i'r ffaith ei fod am sicrhau fod y plant yn perfformio’n dda yn y profion’. O ganlyniad i'r pwysau yma mae Cwricwlwm y Cyfnod Sylfaen yn roi ar yr ymarferwyr a’r phlant, rydym yn colli un o prif ddamcaniaethau Te Whãriki, sef fod addysg y plant ddim yn seiliedig ar ei ddatblygiad o fewn meysydd traddodiadol. Yn lle hyn, mae’n ymwneud â'r phlant fel y maent ar hyn o bryd ac nid yw wedi’i anelu at eu pharatoi ar gyfer cam nesaf yr ysgol (Pound, 2006, p.70).
Yr ail ffordd y mae Cwricwlwm y cyfnod Sylfaen yn gwyro oddi ar damcaniaethau’r cwricwla rhyngwladol â wnaeth ddylanwadu, yw’r ffaith nid yw yn dileu’r angen am addysg uniongyrchol, ffurfiol, yn llwyr. Yn lle hynny, mae’n annog cydbwysedd o ddarpariaeth barhaus a chanolbwyntiedig (Taylor et al., 2016).  Lle mae plant ysgolion Te Whãriki, sydd wedi ei seilio lawer ar fodel Froebel a’i ‘Kindergartens’, yn rhydd i chwarae 'when and where he likes', yn ôl (Pound, 2006), ‘mae nifer o ymarferydd yng Nghymru yn dal i bryderu am y diffyg rheolaeth â allai fod ganddynt mewn sefyllfaoedd chwarae ac yn ansicr sut i reoli amgylchedd chwareus’. Yn ogystal, canfu ymchwil gan (Moyles, 2002), â nodwyd mai ‘ychydig o ymarferwyr blynyddoedd cynnar oedd allai esbonio pam mae chwarae yn gyfrwng pwysig ar gyfer dysgu’.
Y drydydd wahaniaeth yw rôl y rhieni. Yn Seland Newydd, mae ysgolion Te Whãriki yn 'gwerthfawrogi partneriaethau efo rhieni yn fawr. Mae’r cwricwlwm yn ei wneud yn ofynnol i athrawon feithrin ymdeimlad o berthyn i bob teulu, drwy defnyddio dulliau cyfathrebu sydd yn briodol yn ddiwylliannol, ynghyd ag annog cyfranogiad teuluol o fewn asesu, chynllunio a gwerthuso’r cwricwlwm’ (Chan a Rhitchie, 2016 ). Fodd Bynnag, yn ôl (Taylor et al., 2016), ‘the role of the parents in the Foundation Phase is largely seen as requiring intervention, rather than viewing parents and families as co-producers of the curriculum or the learning experience’. Felly, ar y cyfan, nad yw’r berthynas rhwng rhieni a’r ysgol wedi newid o ganlyniad i gyflwyno’r Cyfnod Sylfaen. Yn ôl dogfen 'Gwerthuso'r Cyfnod Sylfaen’ gan y (Llywodraeth Cymru, 2015), ‘dim ond 20% o benaethiaid ysgol a 18% o ymarferwyr arweiniol lleoliadau a fynegodd fod gan rhieni/gofalwyr rôl bwysig mewn gweithredu'r Cyfnod Sylfaen. Dim ond mewn lleiafrif o ysgolion/lleoliadau mae’r rhieni’n ymwneud â sesiynau cynllunio gweithgareddau'.  
Fodd bynnag, mae’r rhan fwyaf o ymarferwyr yn credu bod y Cyfnod Sylfaen yn cael effaith gadarnhaol ar blant a dysgu (Llywodraeth Cymru, 2015). Fe wnaeth y ‘mwyafrif helaeth o ymarferwyr croesawu cyflwyno’r Cyfnod Sylfaen yn y lle cyntaf, efo deimlad o ‘gyffro’ ond hefyd ‘ryddhad’. Yn ôl yr arolwg cenedlaethol, dywedodd 54% o benaethiaid, 59% o ymarferwyr o fewn ysgolion a 42% o ymarferwyr arweiniol mewn lleoliadau eu bod yn ‘edrych ymlaen ato’, dim ond 2% o staff ddywedodd nad oeddent yn edrych ymlaen ato’. Fodd bynnag, roedd gan gyfran sylweddol amheuon cychwynnol ynglŷn a’i gyflwyno (Llywodraeth Cymru, 2015). Dylai staff deimlo’n hyderus wrth gyflwyno’r Cyfnod Sylfaen gan feddu ar dealltwriaeth da o ddatblygiad plant a sut mae plant yn dysgu. Yn ôl archwiliad annibynnol o’r Cyfnod Sylfaen gan (Llywodraeth Cymru, 2014), ‘er mwyn sicrhau bod y Cyfnod Sylfaen yn cael ei weithredu’n effeithiol, mae angen i bob aelod o staff wybod fod y Cyfnod Sylfaen yma i aros’. Nodwyd fod angen ‘datblygu strategaeth gyfathrebu sy’n sicrhau fod pob rhanddeiliaid perthnasol yn ymwybodol o ddatblygiadau o fewn y Cyfnod Sylfaen’ ynghyd â feddu ar dealltwriaeth dda o egwyddorion ac arferion y Cyfnod Sylfaen, gan mae hyn sy’n allweddol i ddysgu a datblygiad llwyddiannus plant’. Byddai rhain yn cynnwys ‘gwybodaeth weithredol am ddysgu drwy brofiad, prosiectau ystyrlon sydd o diddordeb i'r blant, gwaith cynllunio ac asesu er mwyn sicrhau bod sgiliau’n cael eu meithrin o fewn y cyfnod Sylfaen’. Ynghyd â chydbwysedd priodol rhwng dysgu ac iddo ffocws a dysgu annibynnol, addysgeg drwy brofiad, seiliedig ar chwarae a darparu amgylchedd cyfoethog a diddorol o fewn yr ystafell dosbarth a’r thu allan (Llywodraeth Cymru, 2014). Mae’r (Llywodraeth Cymru, 2015: 3) yn nodi dylai amgylchedd y Cyfnod Sylfaen ‘hyrwyddo darganfyddiad ac annibyniaeth a mwy o bwyslais ar defnyddio’r amgylchedd awyr agored fel adnodd ar gyfer dysgu plant’. Yn ôl (Yr Adran Plant, Addysg, Dysgu Gydol Oes a Sgiliau, 2008:1), mae Cymru yn ‘arwain y ffordd yn y DU o ran datblygu dysgu yn yr awyr agored’ â nodwyd 'bydd y Cyfnod Sylfaen yn helpu sicrhau ein bod ar flaen y gad ym maes dysgu trwy brofiadau, y mae dysgu yn yr awyr agored yn elfen hanfodol ohono’. Fodd Bynnag, mae gwerthusiad o’r Cyfnod Sylfaen gan (Llywodraeth Cymru, 2015) yn ddatgelu efallai nad yw’r elfen o bwysigrwydd chwarae yn yr awyr agored yn cael ei weithredu o fewn leoliadau Blynyddoedd Cynnar. 32% o ymarferwyr yn unig dywedodd eu fod yn defnyddio’r awyr agored bob dydd fel amgylchedd dysgu (Llywodraeth Cymru, 2015b:64), er cyfaddef fod adeg y flwyddyn yn effeithio ar hyn. ‘Pam ofynnwyd iddynt, nododd ymarferwyr yn aml fod cyfleoedd dysgu awyr agored yn dibynnu ar y tywydd gan fwyaf’, serch nodi fod plant yn ymwneud â weithgareddau ‘mwy egnïol a deinameg pan fyddant tu allan efo canran uwch o weithgareddau a ddechreuir ac a gyfarwyddir gan blant hefyd, a defnydd mwy cytbwys o ddarpariaeth a ffocws, darpariaeth parhaus. darpariaeth well' (Llywodraeth Cymru, 2015b:64). Yn ogystal â hyn, mae'r gwerthusiad yn dangos fod plant yn ‘fwy tebygol o gael eu harsylwi yn y tŷ allan gyn ymarferydd ychwanegol, yn hytrach na fod athro ym mhresennol’, allan o’r 410 o arsylwadau unigol a gofnodwyd yn y tu allan yn ystod y werthusiad yma, ‘roedd 51% gydag ymarferydd ychwanegol i gymharu â 17% efo athro’. Fel nodwyd y (Llywodraeth Cymru, 2015), mae’n bosib fod hyn yn adlewyrchu gwerth canfyddedig dysgu awyr agored ymhlith athrawon’, serch addysgeg y Cyfnod Sylfaen. Mae hyn yn pwysleisio ddatganiad gan (Waters, 2016), ‘the Foundation Phase required a change in practitioner behaviour to support play-based, child-initiated learning’. 
Elfen allweddol arall o weithrediad y Cyfnod Sylfaen yw’r hyfforddiant a’r chymorth ar gyfer yr ymarferwyr. Mae’r ystod o hyfforddiant a chymorth a ddarperir gan y Lywodraeth Cymru yn helaeth . (Llywodraeth Cymru, 2015) ‘Yn gyffredinol, roedd ymarferwyr arweiniol y Cyfnod Sylfaen yn fodlon iawn efo’r hyfforddiant a’r cymorth a darparwyd iddynt’, efo tua 90% o’r ymarferwyr arweiniol mewn ysgolion a lleoliadau yn credu bod dogfennau’r Llywodraeth Cymru a hyfforddiant awdurdodau lleol yn ‘defnyddiol’ neu’n ‘defnyddiol iawn’ (Llywodraeth Cymru, 2015). Fodd bynnag, canfu gwerthusiad yn ddiweddar gan (Taylor, et al., 2016) a wnaeth ddatgelu, er bod mwyafrif helaeth yr ymarferwyr yn croesawu'r gefnogaeth a'r hyfforddiant â oedd ar gael iddynt ac yn cytuno eu fod yn defnyddiol iawn, dim ond hanner yr athrawon a 30% o ymarferwyr ychwanegol oedd wedi cyrchu pob un o'r wyth modiwl hyfforddiant. Yn ogystal, pan holwyd penaethiaid am rwystrau rhag gweithredu’r Cyfnod Sylfaen yn eu hysgolion, ‘dywedwyd fwy na 60% ohonynt mai cyllid a seilwaith presennol yr ysgol oedd y dau brif anhawster rhag weithredu’ (Llywodraeth Cymru, 2015). 
Yn gyfan gwbl, mae’r Cyfnod Sylfaen wedi bod yn llwyddiannus fel cwricwlwm er mwyn datblygu a gwella ein system addysg yng Nghymru. Fodd bynnag, ‘ceir teimlad cyffredinol o bryder o hyd ymhlith ymarferwyr yn ysgolion a lleoliadau gan ei fod yn ansicr ynglŷn a'u dealltwriaeth o'r Cyfnod Sylfaen ac felly, sut i'w roi ar waith’ (Llywodraeth Cymru, 2015). Yn sicr, all ychydig o hyn cael i beio ar agweddau’r ymarferwyr tuag at y newidiadau, ond yn ogystal, mae yna wersi pwysig i'w ddysgu o weithrediad y Cyfnod Sylfaen, wersi mae Cwricwlwm Donaldson, 2022 yn anelu at ddysgu wrth drwy wrando ar adborth yr ymarferwyr a’r rhieni.  O weithrediad well ar draws Gymru, i sicrhau ei fod yn cynyddu'r ddealltwriaeth ddamcaniaethol ac ymarferol tu ôl i sut mae plant yn dysgu mewn dull chwarae, yn ogystal â sut i fod yn oedolyn sydd yn llwyddiannus o fewn cefnogi hyn.  (Curriculum for Wales, 2019).

















Gwerthuswch yn feirniadol ddulliau asesu, olrhain cynnydd a modelau datblygiad sy’n gysylltiedig ag oedran neu gyfnod o fewn cwricwla seiliedig ar chwarae.

O dan Gonfensiwn y Cenhedloedd Unedig ar Hawliau’r Plentyn (CCUHP) a ddogfen Llywodraeth Cymru Hawl i Weithredu (2004), rhaid i bob plentyn a pherson ifanc gael addysg sy’n datblygu ei bersonoliaeth a’i ddoniau unigryw i'r eithaf. Mae Cwricwlwm y Cyfnod Sylfaen wedi’i gynllunio fel fframwaith blaengar sy’n rhychwantu pedair mlynedd, rhwng tair a saith oed, sy’n anelu at ddiwallu anghenion amrywiol bob plentyn. Mae’r Cyfnod Sylfaen yn hyrwyddo cyfleoedd a chydraddoldeb ac yn dathlu amrywiaeth o fewn y ddosbarth. Mae ddatblygiad cyfannol y phlentyn yn brif flaenoriaeth, efo’r ‘busnes ddifrifol o chwarae yn darparu’r cerbyd’. (Llywodraeth Cymru, 2015). Serch fod y Llywodraeth Cymru (2015) yn nodi ddylai cwricwlwm ar gyfer plant ifanc ‘fod yn briodol i'w cam dysgu yn hytrach na chanolbwyntio ar cyflawni ganlyniadau sy'n gysylltiedig ag oedran, â dylai plant symud ymlaen i gamau nesaf o’u dysgu pan fyddant yn barod yn ddatblygiadol ac ar eu cyflymder eu hunain, mae asesu, olrhain cynnydd a modelau ddatblygiad gysylltiedig ag oedran a gyfnod yn dal i fod yn elfen bresennol iawn o fewn dosbarthiadau Cyfnod Sylfaen yma yng Nghymru. Drwy gydol eu flynyddoedd yn y Cyfnod Sylfaen, fydd pob plentyn unigol yn cael ei asesu ar diwedd pob flwyddyn ysgol. Yn defnyddio modelau ddatblygiad, fydd ymarferwyr yn asesu â yw'r plentyn wedi llwyddo i gyrraedd, neu’n gallu cyflawni, y targedau a safonau mae’n ddisgwyl iddynt allu o fewn y gyfnod neu oedran hwnnw. Mae’r modelau ddatblygu yma yn cynnwys saith maes dysgu lle fydd y plant yn cael eu hasesu ynddo (Llywodraeth Cymru, 2015).
Yn gyntaf, mae’r faes ‘datblygiad personol a chymdeithasol, lles ac amrywiaeth ddiwylliannol’. Trwy gydol y Cyfnod Sylfaen, rôl yr ymarferydd yw i sicrhau fod plant yn cael cyfleoedd gyson i ddatblygu rhain, yna, erbyn diwedd y Cyfnod Sylfaen, mae yna nifer o sgiliau â ddisgwylir o’r phlant. Mae enghreifftiau o rhain yn cynnwys: ‘dod yn annibynnol yn eu hanghenion hylendid personol’, ‘fod yn fwy ymwybodol o ddiogelwch personol’, ‘yr allu i canolbwyntio am gyfnodau estynedig’ ynghyd â'r ‘sgiliau i ffurfio perthnasoedd a theimlo’n hyderus i chwarae a cydweithio’ (Llywodraeth Cymru, 2015).
Mae’r ail faes yn canolbwyntio ar sgiliau iaith, llythrennedd a chyfathrebu, sy’n cael eu ddatblygu yn y flynyddoedd cynnar drwy siarad, canu, chwarae, gwrando, ofyn cwestiynau a lleisio a mynegi eu barn eu hunain (Llywodraeth Cymru, 2015). O fewn y faes yma, mae'r cwricwlwm yn nodi y dylai ‘plant oed meithrin allu siarad yn ddigon clir i gael eu deall gan oedolion a chyfoedion’, ‘ddylai allu defnyddio geirfa sydd newydd ei dysgu yn ystod weithgareddau chwarae’ ynghyd â allu ‘gofyn cwestiwn priodol am rywbeth â ddywedwyd’. Erbyn diwedd flwyddyn dau, awgrymir fod plant yn gallu ‘siarad yn glir ag ystod o gynulleidfaoedd’, ‘deall a defnyddio iaith sy'n briodol i ysgrifennu, e.e. Berfau ac ansoddeiriau’, yn ogystal â allu defnyddio geiriadur. Fydd y plant ifanc hefyd yn cael eu asesu ar eu ddatblygiad fathemategol. Yn ôl lawlyfr y Llywodraeth Cymru (2015), ddylai amgylcheddau y Cyfnod Sylfaen darparu cyfleoedd i'r plant ddatblygu eu sgiliau a cysyniadau fathemategol yn gyson. O ganlyniad, disgwyl fod plant feithrin allu ‘cyfrif hyd at 5 gwrthrych yn ddibynadwy’, ‘sylweddoli y gellir cyfrif unrhyw beth, nid yn unig gwrthrychau, e.e. clapiau, camau’ ynghyd â allu ‘adrodd rhifau o 0 i 10 ymlaen ac yn ôl gan ddefnyddio caneuon a rhigymau’. Erbyn 7 mlwydd oed, mae’r Cwricwlwm yn pwysleisio y ddylai’r plant allu ‘adrodd rhifau y tu hwnt i 100, ymlaen, yn ôl ac o wahanol fannau cychwyn’ yn ogystal â ‘ddatrys problemau un cam a dau gam sy'n cynnwys adio a thynnu, lluosi a rhannu syml’. 
Y bedwerydd faes yw ddatblygiad eu iaith Gymraeg. Mae’r Cyfnod Sylfaen yn pwysleisio ddylai phlant dysgu i chyfathrebu yn y Gymraeg hyd eithaf eu gallu, drwy wrando ar y iaith yn cael ei ddefnyddio a drwy chael eu hannog i gyfleu eu hanghenion yn y Gymraeg. Yna, erbyn diwedd eu amser yn y Cyfnod Sylfaen, mae’r Cwricwlwm yn obeithio fydd y plant yn gallu mynegi eu teimladau, gofyn ac ateb cwestiynau ac adrodd a chanu caneuon yn hyderus yn y Gymraeg (Llywodraeth Cymru, 2015). Mae’r Cyfnod Sylfaen yn credu y dylai plant ‘brofi’r Byd drwy ymholiad, fynediad i ymchwilio amgylcheddau dan do ac awyr agored ynghyd â profiadau sy'n helpu iddynt gynyddu eu chwilfrydedd am y Fyd o’u gwmpas’. Er gwaethaf y diniweidrwydd yn hyn, mae eu gwybodaeth a'u dealltwriaeth o'r Byd yn dal i fod yn faes lle bydd plant yng Nghymru yn cael eu hasesu. Yn ôl y cwricwlwm, dylai plant allu ‘adnabod nodweddion naturiol, e.e. afonydd, bryniau, traethau, a'r nodweddion dynol, e.e. adeiladau, ffyrdd a pontydd’, ‘nodi'r effeithiau y mae'r gwahanol dymhorau yn eu cael ar rai anifeiliaid a phlanhigion’ ynghyd â ‘deall bod golau yn dod o amrywiaeth o ffynonellau, fel yr Haul, ac mai tywyllwch yw absenoldeb goleuni’. 
Mae hyd yn oed eu ddatblygiad corfforol a chreadigol yn feysydd lle bydd plant yn y Cyfnod Sylfaen yn cael eu hasesu ar drwy’r defnydd o’r modelau ddatblygiad. Fydd yn  sicrhau eu fod wedi datblygu sgiliau cydsymud ynghyd â sgiliau echddygol bras a mân, eu fod yn gallu deall a chydnabod yr effeithiau y mae ymarfer corff yn eu cael ar eu cyrff yn ogystal â'u bod yn gallu chwarae patrymau rhythmig syml ar amrywiaeth o offerynnau.
Fodd bynnag, nid yn unig yw’r modelau yma wedi’i ddatblygu i helpu athrawon a rhieni i wybod â yw dysgu eu phlant 'ar y trywydd iawn' yn gysylltiedig a’u oedran a’u gyfnod ysgol, mae hefyd yno i gefnogi'r athro yn yr asesiad statudol diwedd cyfnod, lle mae'n ofynnol i'r athrawon wneud adroddiad ar y ‘canlyniadau â gyflawnwyd gan bob plentyn’ (Foundation Phase, 2017). O fewn yr adroddiad yma, caiff pob plentyn ei 'gategoreiddio' o fewn lefel canlyniad, o Efydd, lan hyd at y dyfarniad uchaf, lefel 6. Ond, â yw hyn yn ormod yn rhy gynnar ? Mae ymchwil gan Kostic (2016) yn ddatgelu fod 'plant heddiw o dan ormod o bwysau academaidd yn ifanc ac ychydig â wyddant am y Byd tu allan i'r ystafell ddosbarth, er gwaethaf eu lefelau cyrhaeddiad uchel’. Mae hi’n nodi fod ‘cwricwlwm ‘ddiflas’ wedi disodli chwarae rhydd yn yr awyr agored’. Mae erthygl gan The Guardian (2015) yn cefnogi'r safbwyntiau yma, yn dadlau fod ‘yr ymgyrch i gyrraedd targedau wedi dwyn plant o'u profiad Ysgol Gynradd, efo Cwricwlwm sy’n canolbwyntio ormod ar sillafu a gramadeg, darllen a deall a fathemateg pen’. Yn nodi ‘fod plant mor gyfyngedig i'w desgiau, mae’r broses o ddatblygu'r plentyn gyfan wedi mynd allan trwy'r ffenestr, a nid oes gan eu diddordebau gwirioneddol a'u sgiliau eraill le ym mywyd yr ysgol mwyach’. Yn cyfaddef, ‘wrth gwrs bydd lefelau y plant yn wych, mae’r ymarferwyr yn gwneud yn siŵr o hynny - does gennym nhw ddim dewis. Ond beth yn union mae’r plant yn eu ddysgu mewn gwirionedd? maent yn dysgu bod addysg yn feichus ac nad yw'n ysgogol’. Â fydd Cwricwlwm newydd Donaldson, 2022 yn gwella sefyllfa ein Cyfnod Sylfaen, neu â yw hi'n bryd i ni ddysgu oddi wrth modelau llwyddiannus eraill ?
Mae systemau addysg y Ffindir wedi eistedd ar frig rhengeoedd Ewrop am y 16 mlynedd diwethaf, â bu diddordeb mawr ledled y Byd yn y modd maent yn lwyddo i'w wneud. Yn ôl Butler (2016), mae'r cyfan yn dibynnu ar eu hagwedd tuag at egwyddorion y Cyfnod Sylfaen. Mae’r Ffindir wedi mabwysiadu ddull ‘cychwyn hwyr’ o fewn eu hysgolion, lle nad yw plant yn ymuno â ysgol traddodiadol tan eu fod yn 7 mlwydd oed, cyn hynny,  nid yw'r pwyslais ar fathemateg, darllen nac ysgrifennu, ond ar chwarae creadigol. Efallai fydd hyn yn synnu ymarferwyr a rhieni yn y DU, ond nid yw’r plant yn derbyn unrhyw gyfarwyddyd ffurfiol ar fel i ddarllen, fel i ysgrifennu na’r syniad o fathemateg nes eu bod yn dechrau yn yr ysgol gynradd. Mae'r erthygl yn ddatgelu, 'In Finland children dont start school until they are seven, but what happens before that is even more important’, mae nhw’n credu ‘nad yw plant dan saith oed yn barod i ddechrau'r ysgol, mae angen yr amser hyn arnyn nhw i chwarae a bod yn egnïol yn gorfforol. Mae'n amser ar gyfer creadigrwydd’. (Butler, 2016 allan o The Guardian, 2016).  Felly, yn lle'r addysg ‘brif ffrwd’ mae phlant Cymru yn gyfarwydd â, mae plant y Ffindir, a weddill wledydd Sgandinafia, yn fynychu 'Ysgolion Coedwig'. Mae’r term ‘Ysgolion Goedwig’ yn ôl Williams-Siegfredsen (dim dyddiad), yn cael ei ddefnyddio i disgrifio ‘ddull ddeniadol ac ysgogol o chwarae a dysgu yn yr awyr agored’ lle mae’r plant yn rhydd i chwarae, i fentro, i archwilio ac i dysgu ar eu cyflymder eu hunain heb unrhyw ddisgwyliadau. Mae'r ddull Sgandinafaidd yma o addysg a defnyddio'r awyr agored fel rhan fawr o addysgeg lleoliadau blynyddoedd cynnar yn cefnogi damcaniaethau Froebel, gan ei fod yn defnyddio amgylcheddau naturiol i gefnogi datblygiad a ddysgu plant (Williams-Siegfredsen, dim dyddiad). Mae cwricwlwm y Ffindir hefyd yn ymdrin â chwe maes dysgu o fewn y Cyfnod Sylfaen, ond yn lle’r pwysau enfawr i dysgu i ddarllen ac ysgrifennu neu sicrhau fod eu alluoedd a dealltwriaeth yn cyrraedd safon benodol, mae yn ffocysu ar y plentyn unigol â'r cyfleoedd y dylid eu cael trwy gydol eu flynyddoedd cynnar os ydyn nhw am ddatblygu y sgiliau a’r chymwyseddau sydd angen ar gyfer ‘bod yn berson cyfan’ (Williams-Siegfredsen, dim dyddiad). 
Serch fod ein cwricwlwm Cyfnod Sylfaen yn nodi ei fod wedi ei ddylanwadu’n gryf gan fethodoleg ysgolion Goedwig Sgandinafia, mae'n ymddangos na allwn ddianc rhag ein hangen am ddulliau asesu, olrhain cynnydd a modelau datblygiad sy’n gysylltiedig ag oedran neu gyfnod’. Yn ôl Pound (2006), y rheswm dros hyn yw’r ‘diffyg sicrwydd ynghylch chwarae  sy'n poeni llawer o rieni ac ymarferwyr, oherwydd yn aml, ni ellir gweld y dysgu sy'n digwydd yn ystod neu o ganlyniad i chwarae, ac yn anffodus mae yna ddal i fod pwysau ar yr ymarferwyr i gael plant i gynhyrchu gwaith ar bapur, oherwydd bod llawer yn dal i feddwl bod hyn yn dystiolaeth o ddysgu '. Felly, yn ôl y werthusiad yma, mae angen i ymarferwyr i ddatblygu cydbwysedd yn eu ddarpariaeth, mae angen llai o bwyslais ar y ddulliau asesu, olrhain cynnydd a’r modelau datblygiad gysylltiedig ag oedran neu gyfnod a fwy o agweddau’r ysgolion goedwig.









Ysgrifennwch flog sy’n addas ar gyfer cyhoeddiad proffesiynol (er enghraifft, Nursery World, Small Talk) sy’n gysylltiedig â'r ystyriaethau sydd eu hangen wrth weithredu cwricwlwm seiliedig ar chwarae  / newidiadau i’r cwricwlwm.

Â yw’n bryd i’n hymarferwyr Blynyddoedd Cynnar gymryd chwarae awyr agored o ddifri ?
Nid yw’n gyfrinach fod plant cenedlaethau’r gorffennol wedi elwa o gyfnodau estynedig a gwnaethant treulio yn chwarae yn yr awyr agored, ac fel oedolion maent yn edrych yn ôl yn annwyl ar y dyddiau hynny (Effective Practice: Outdoor Learning, 2007). Yn sgil y profiadau cyfoethog roeddynt yn datblygu sgiliau ac agweddau anturus, i archwilio ac arbrofi, i ddyfeisio, i fod yn egnïol, i ddringo, rhedeg, neidio, i ddychmygu ac i fod yn annibynnol. Roeddynt yn dysgu ac yn datblygu yn gyson trwy profiadau dychmygol a byw. Serch nad yw anghenion datblygiadol plant wedi newid llawer dros y blynyddoedd, yn sicr mae safbwyntiau oedolion ynghylch chwarae wedi. Yn anffodus, nid yw Pound (2006, p.73) yn anghywir pam nodwyd fod plant heddiw yn byw mewn cymdeithas lle mae ganddyn nhw llawer llai o ryddid i chwarae allan yn yr awyr agored, llai o gyfleoedd i gymdeithasu a chwarae gyda phlant eraill i ffwrdd o oedolyn ond lawer mwy o fewnbwn gan deledu, cyfrifiaduron a gemau chaethiwus. Y cwestiwn yw, â i ni fel ymarferwyr Blynyddoedd Cynnar yn gwneud digon i wneud lan am hyn? Ond 34% o ymarferwyr gwnaeth nodi ei fod yn defnyddio’r dosbarth awyr agored yn ddyddiol, er cyfaddef fod adeg o’r flwyddyn a’r tywydd yn effeithio ar hyn, (Llywodraeth Cymru, 2015b: 64), sydd ddim yn edrych yn addawol.
Ers 2010, mae Cwricwlwm y Cyfnod Sylfaen yn stadudol ac yn cael ei weithredu ar draws ysgolion yng Nghymru (Llywodraeth Cymru, 2015). Roedd yn symudiad i ffwrdd o ffurfioldeb y Cwricwlwm Cenedlaethol, ac yn ôl Siencyn (2010), gellir ei ystyried ein bod yn ddychwelyd at ddull o addysgu sy’n seiliedig ar ddysgu trwy chwarae ac yn ganolig ar llais y plentyn. Fodd bynnag, mae’n digon hawdd i nodi fod chwarae’n cael ei ystyried yn sylfaenol i ddatblygiad ac addysg blynyddoedd cynnar (McInnes et al., 2011) y broblem yw, sylweddoli fod gan ymarferwyr rôl hanfodol i'w chwarae i sicrhau fod ansawdd profiadau awyr agored y phlant o’r safon uchaf posibl (Waller, 2011, dyfynnwyd yn Bilton, 2010).  
Er mwyn i'r chwarae â’r addysgu awyr agored fod yn effeithiol o fewn lleoliadau Blynyddoedd Cynnar, rhaid i'r ymarferwyr rhoi’r un flaenoriaeth ac adnoddau iddo â dysgu yn y dosbarth, ac os yw hyn am gael ei gyflawni, yna mae’n rhaid i'r oedolion fynd at weithgareddau’r awyr agored efo’r un fath o proffesiynoldeb a phwysigrwydd. Mae Bilton (2010) yn rhybuddio fod unrhyw beth llai na hyn, yn syml iawn, yn andderbynniol. Mae’n ein hatgoffa ei fod yn hanfodol bod plant yn cael cefnogaeth oedolion sy’n frwdfrydig ac yn deall pwysigrwydd dysgu a chwarae yn yr awyr agored. Er eu bod yn wir bod y mwyafrif o chwarae yn yr awyr agored yn cael ei arwain gan y plant, ni ddylai hyn byth awgrymu mai arsylwyr goddefol yn unig yw’r oedolion (Bilton, 2010). 

Fodd bynnag, fel y gwyr llawer ohonom eisoes, yn anffodus nid yw hyn bob amser yn wir. Datgelir ymchwil gan Bilton, (2010) fod y tueddiadau canlynol yn cael eu harsylwi’n aml pan oedd staff yn gweithio gyda disgyblion yn yr awyr agored; treuliwyd llai o amser yn siarad â’r plant. Roedd gan y sgyrsiau efo'r plant cynnwys gwybyddol is, gostyngwyd lefelau monitro ynghyd â chynnydd yn y nifer o ddatganiadau negyddol e.e. ‘peidiwch a gwneud hynny’. O phrofiad personol, mae hyn yn helpu i'n hatgoffa nad yw chwarae awyr agored yn cyfle i'r ymarferwyr cael seibiant ac i chamu yn ôl o’r rôl fwy ffurfiol o addysgu, i'r gwrthwyneb, mae yn cyfle i ddatblygu perthnasau, i gefnogi efo her a chwarae fwy peryglus, i'w addysgu am y Byd naturiol ac i camu i fewn byd y plant (Bilton, 2010). Fel nododd Bruce (2001), ‘Article 44 – The child’s right to play, is not about giving children time off work, it’s about using play as a tool to help children learn in the deepest way possible’. Nid cymryd gweithgaredd a gwnaethpwyd yn y dosbarth a’u gwneud tu allan yw dysgu awyr agored - a mae deall hyn yn allweddol i arfer dda. Yn ôl (Llywodraeth Cymru, 2009), ‘agwedd ydyw yn hytrach na chronfa o gynlluniau gwersi neu adnoddau. Nid yw'r awyr agored yn ychwanegol at y Cyfnod Sylfaen: mae'r Cyfnod Sylfaen a'r awyr agored yn anochel’. 
Dylai’r awyr agored fod yn destun o syndod, chwilfrydedd ac antur i blant ifanc. Yn anffodus, mae ymchwil yn awgrymu fod oedolion yn tueddol o ganolbwyntio ar faterion cyffredin, megis trefnu rhannu troadau ar feiciau, datrys ddadleuon neu dweud wrth blant am beidio â gwneud pethau (Bilton, 2012 yn Tovey, 2015). Mae ailedrych ar ddull Froebel yn gallu helpu ni i fyfyrio ar ein arfer a’n ddarpariaeth gyfredol o chwarae yn yr awyr agored, drwy edrych ar ein hardal awyr agored a gofyn i ni'n hunain, â yw'r gofod yn lle i ryfeddu ac ymholi gyda oedolion sy’n cefnogi chwilfrydedd ac ymchwilio? Â yw'n ardal lle mae creadigrwydd a dychymyg yn ffynnu? Â yw’n darparu ymgysylltiad uniongyrchol â'r Byd naturiol? Neu â yw'n ardal chwarae diflas, plastig sydd â dim cyfleoedd i herio y disgyblion, chwarae synhwyraidd, chreadigrwydd neu archwilio ? (Tovey, 2015). 
Serch fod ein Cwricwlwm Cyfnod Sylfaen wedi ei ddylanwadu’n gryf gan cwricwla llwyddiannus Blynyddoedd Cynnar ar draws y Byd. Esiamplau o hyn yw ysgolion goedwig, Sgandinafia, Te Whãriki, Seland Newydd ynghyd ag ysgolion Reggio Emilia, sy’n gwerthfawrogi chwarae yn yr awyr agored fel rhan allweddol o’i cwricwlwm (Taylor,  et al., 2016, p.3). I ni yma yng Nghymru 'n dal i drin chwarae fel gwobrwyo plant am gwblhau gwaith da o fewn y ddosbarth, cyfle i waredu egni cyn dychwelyd i'r dosbarth neu fel cyfle i ymarferwyr gael sgwrs cyflym efo’i gilydd. Mae’n hen bryd i'r meddylfryd hyn newid ac i chwarae yn yr awyr agored cael i gymryd o ddifri a’i ystyried yn ddull allweddol i ddysgu phlant ifanc.

